paragraph_text: Planina Hua (kineski: 华山; pinyin: Huà Shān; tj. „Planina lotusa”) je planina velikog povijesnog i kulturnog značaja za Kineze. Nalazi se iznad grada Huayina (120 kilometara od Xi'ana) u pokrajini Shaanxi (Kina) i jedna je od „Pet svetih planina”. Huashan je dobio ime po svojih pet vrhova koji, kad se gledaju izdaleka, podsjećaju na lotosov cvijet. Od njih najviši je Južni vrh visine 2.154,9 m. mini|lijevo|<center>Zapadni vrh planine Hua Još od ranog 2. tisućljeća pr. Kr. na planini Hua je postojao taoistički hram poznat kao „Svetište zapadnog vrha”, smješten u podnožju Zapadnog vrha. Taoisti su vjerovali kako na planini živi bog podzemlja, te je hram služio za kontakt medija s ovim bogom. Na planini Hua postoje različiti hramovi i druge vjerske građevine na njegovim liticama i vrhovima. Tako je na obronku planine i „Klaustar izvora žada” (玉泉院), posvećen Chen Tuanu, taoističkom monahu koji je proveo svoje zadnje dane na Zapadnom vrhu.<ref>Vincent Goossaert, "Huashan", Fabrizio Pregadio, ed., The Encyclopedia of Taoism, London: Routledge, 2008., str. 481.–482. Za razliku od Taishana, koji je postao mjestom hodočašća, Huashan je zbog nepristupačnosti svojih litica imao ograničen broj posjetitelja, tek neki dvorjani i lokalni hodočasnici. No, Huashan je postao slavan po svojim ljekovitim biljkama od kojih se dobivaju moćni lijekovi. Naime, Taoisti su je poznavali kao planinu bogatstva jer se prema tradiciji bogatstvo mjeri raznolikošću vrsta koje žive na zemlji. Zbog toga je Huashan stoljećima obožavan kao mjesto prirodnog bogatstva i 2001. godine predloženo je da postane UNESCO-ova svjetska baština u Kini